cyanic-selkie/wikianc huggingface dataset:
ทนงศักดิ์ อาภรณ์ศิริ
แกรนด์เอ็กซ์
''คู่นก (พ.ศ. 2520) ''ลูกทุ่งดิสโก้ชุดที่ 1 (พ.ศ. 2522) ''บันทึกการแสดงสดที่แมนฮัตตันคลับ (พ.ศ. 2523) ''ลูกทุ่งดิสโก้ชุดที่ 2 (พ.ศ. 2523) ''เขิน (พ.ศ. 2523) ''ผู้หญิง (พ.ศ. 2524) ''บันทึกการแสดงสด ที่หอประชุมจุฬาลงกรณ์มหาวิทยาลัย (พ.ศ. 2524) ''แกรนด์ เอ็กซ์โอ (พ.ศ. 2524) ''บุพเพสันนิวาส (พ.ศ. 2525) ''นิจนิรันดร์ (พ.ศ. 2525) ''พรหมลิขิต (พ.ศ. 2525) ''วาเลนไทน์ เลเซอร์ คอนเสิร์ต (พ.ศ. 2526) ''เพชร (พ.ศ. 2526) ''บริสุทธิ์ (พ.ศ. 2527) ''ดวงเดือน (พ.ศ. 2527)
เพื่อน
''อะโห ชีวิต (พ.ศ. 2527) ''จากดวงใจ (พ.ศ. 2528) ''ป้ากะปู่ (พ.ศ. 2529) ''แด่ที่รัก (พ.ศ. 2530) ''ทั้งรักทั้งเกลียด (พ.ศ. 2531)
ศูนย์พัฒนาโครงการหลวงปังค่า
ศูนย์พัฒนาโครงการหลวงปังค่า ตั้งอยู่ที่ บ้านสิบสองพัฒนา ต.ผาช้างน้อย  อ.ปง  จ.พะเยา  มีความสูงจากระดับน้ำทะเล  500-1300 เมตร อุณหภูมิเฉลี่ย 25.8 องศาเซลเซียส  ลักษณะพื้นที่เป็นเนินเขาสลับกับภูเขามีที่ราบระหว่างภูเขาเล็กน้อย  ครอบคลุมพื้นที่รับผิดชอบ 35026 ไร่ มีหมู่บ้านในเขตรับผิดชอบจำนวน 3 หมู่บ้าน คือ บ้านสิบสองพัฒนาบ้างปางค่าใต้ และบ้านปางค่าเหนือ
ไกรวิทย์ พุ่มสุโข
ไกรวิทย์ พุ่มสุโข (ชื่อเล่น: ต้อม) อดีตนักแสดง, นักร้อง และพิธีกรชาวไทย เกิดเมื่อปี พ.ศ. 2509 ที่กรุงเทพมหานคร เป็นลูกชายคนที่ 2 ในบรรดาพี่น้องทั้งหมดที่เป็นผู้ชาย 4 คน ของ นายโกมล และนางบรรลุ พุ่มสุโข
ไกรวิทย์มีความชื่นชอบในดนตรีและการร้องเพลงมาตั้งแต่ยังเด็ก โดยมีนักร้องที่ชื่นชอบและถือเป็นแบบอย่างคือ นันทิดา แก้วบัวสาย  โดยฝึกหัดเล่นดนตรีเมื่อเรียนอยู่มัธยมศึกษาปีที่ 3
ต่อมาได้เข้าประกวดร้องเพลงกับทางสยามกลการ และเข้าประกวดร้องเพลงอีกกับทางคลื่นวิทยุ 98.5 FM จึงทำให้ได้รู้จักกับ ปาริชาติ บริสุทธิ์ นักแสดงผู้เป็นภริยาของเพิ่มพล เชยอรุณ อดีตผู้กำกับภาพยนตร์ชื่อดัง จึงถูกชักชวนให้เล่นละครโทรทัศน์ทางช่อง 3 ในบทตัวร้ายซึ่งเป็นตัวประกอบ
ต่อมาได้ออกอัลบั้มเพลงของตัวเองเมื่อต้นปี พ.ศ. 2531 ชื่อชุด มันอยู่ที่ใจ โดยที่ขณะนั้นยังมีสถานะเป็นพนักงานฝ่ายต่างประเทศของธนาคารกสิกรไทย สาขาสำนักงานใหญ่ อยู่ด้วย
จากนั้นจึงได้มีผลงานภาพยนตร์และละครตามมาอีกหลายเรื่องในฐานะตัวประกอบ เช่น เทวดาตกสวรรค์ ในปี พ.ศ. 2532, รักในรอยแค้น ในปี พ.ศ. 2535, มงกุฎดอกส้ม ในปี พ.ศ. 2539 และมีผลงานเป็นพิธีกรรายการโทรทัศน์ เช่น ท็อปเท็น ทางช่อง 9 และวิก 07 ทางช่อง 7 เป็นต้น
ปัจจุบัน ได้เลิกราจากวงการบันเทิงโดยหันไปเป็นช่างแต่งทรงผมโดยได้ไปเรียนที่ประเทศแคนาดา
จอห์น เดนเวอร์
เฮนรี จอห์น ดอยท์เชนดอร์ฟ จูเนียร์ (Henry John Deutschendorf, Jr.) หรือที่รู้จักในชื่อ จอห์น เดนเวอร์ (John Denver, 31 ธันวาคม ค.ศ. 1943 – 12 ตุลาคม ค.ศ. 1997) เป็นนักร้อง-นักแต่งเพลงแนวคันทรี-โฟล์ก นักแสดง นักกิจกรรมทางสังคมและนักมนุษยชนชาวอเมริกัน ที่มีชื่อเสียงในงานดนตรีเดี่ยวและงานเพลงอคูสติกที่สุดคนหนึ่งและมียอดจำหน่ายสูงที่สุดคนหนึ่งแห่งทศวรรษที่ 70 โดยในปี ค.ศ. 1973 เขาได้รับการจัดอันดับให้เป็นศิลปินที่มียอดจำหน่ายสูงที่สุด นิตยสารออลมิวได้กล่าวถึงเดนเวอร์ว่า "เป็นบุคคลที่เหล่าบรรดาศิลปินในยุคทองของเขารักยิ่ง". เดนเวอร์มีเชื้อสายทั้งไอริชและเยอรมัน เขาเติบโตในครอบครัวทหารโดยพ่อของเขาเป็นนายทหารสัญญาบัตรยศนาวาอากาศโทแห่งกองทัพอากาศสหรัฐอเมริกา สมัยเด็กเดนเวอร์ได้ย้ายที่อยู่บ่อยครั้ง เขาได้เริ่มเล่นกีตาร์ตอนอายุ 11 ขวบ และเริ่มงานดนตรีด้วยการร่วมวงโฟล์กวงหนึ่งในช่วงปลายยุค 1960 จวบจนปัจจุบัน เดนเวอร์ได้สรรค์สร้างงานดนตรีมาแล้วกว่า 300 เพลง โดยกว่า 200 เพลงที่เขาได้เรียบเรียงเองทั้งหมด และตลอดงานดนตรีชีวิตเขาสามารถทำยอดจำหน่ายได้กว่า 33 ล้านชุด
งานดนตรีส่วนใหญ่ของเดนเวอร์ มีจุดเด่นที่การแต่งและร้องเองทั้งหมด รวมถึงการแสดงสดที่เขาจะร้องพร้อมไปกับเล่นกีตาร์โปร่ง โดยเนื้อหาเพลงของเขามักพรรณนาถึงความสุขกับธรรมชาติ, การอุทิศถึงงานดนตรี และความสัมพันธ์ต่างๆที่เต็มไปด้วยความยากลำบากในชีวิตเขา ผลงานของเดนเวอร์ประสบความสำเร็จสามารถขึ้นชาร์ตอันดับสูง ไม่ว่าจะเป็นในชาร์ตคันทรีและเวสต์เทิร์น และบิลบอร์ด 100 เขาได้รับการยืนยันยอดจำหน่ายอัลบั้มระดับทองคำกว่า 12 ครั้ง และทองคำขาวกว่า 4 ครั้ง โดยมีเพลงที่รู้จักกันดีไม่ว่าจะเป็น "Leaving on a Jet Plane" (1967), "Take Me Home, Country Roads" (1971), "Rocky Mountain High" (1972), "Sunshine on My Shoulders" (1973), "Thank God I'm a Country Boy" (1974), "Annie's Song" (1974) และ "Calypso" (1975)
เดนเวอร์ยังได้เคยแสดงภาพยนตร์และรายการโทรทัศน์หลายเรื่อง โดยเฉพาะยิ่งในระหว่างยุค 1970 และ 1980 ต่อมาเขาก็หันกลับมาให้ความสนใจในปัญหาธรรมชาติและสิ่งแวดล้อม โดยผ่านทางเสียงดนตรีของเขา เขายังเคยขึ้นสภาคองเกรสเพื่อพูดถึงกรณีการเซนเซอร์ในงานดนตรีอีกด้วย ความรักในธรรมชาติของเดนเวอร์โดยเฉพาะในรัฐโคโลราโด ที่เขาได้ใช้ชีวิตอยู่ที่นั่นเป็นส่วนใหญ่ในชีวิตเขา รวมถึงงานดนตรีที่มักกล่าวถึงโคโลราโดบ่อยครั้ง ที่รู้กันดีคือเพลง "Rocky Mountain High" ที่ได้รับการบรรจุให้เป็นหนึ่งในสองเพลงประจำรัฐในปี ค.ศ. 2007 นอกจากนี้เขายังได้รับการยกย่องให้เป็น "กวีอันทรงเกียรติแห่งรัฐ" ในปี ค.ศ. 1974 อีกด้วย เดนเวอร์ มีความชื่นชอบในเครื่องบินเป็นอย่างมาก จนสุดท้ายเขาก็ได้เสียชีวิตลงเมื่ออายุได้ 53 ปี จากอุบัติเหตุเครื่องบินตกที่เขาบินไปชนบริเวณอ่าวมอนเทเร ในปี ค.ศ. 1997
อ้างอิง
1943 1997
วอลเลย์บอลเวิลด์ลีก 2004
วอลเลย์บอลเวิลด์ลีก 2004 เป็นครั้งที่ 15 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 4 พฤษภาคม – 18 กรกฎาคม รอบชิงชนะเลิศจะถูกจัดขึ้นในโรม, ประเทศอิตาลี
พ.ศ. 1931
พุทธศักราช 1931 ใกล้เคียงกับ
ปราสาทเรือนหิน
ปราสาทเรือนหิน หรือที่ชาวลาวเรียกว่า เฮือนหิน ตัวปราสาทตั้งอยู่ริมฝั่งแม่น้ำโขง บ้านเฮือนหิน เมืองไซพูทอง ถัดจากเมืองสุวรรณเขตลงมาประมาณ 70 กิโลเมตร ห่างจากตัวเมืองไซพูทองประมาณ 10 กิโลเมตร เฮือนหินสร้างขึ้นในสมัยอาณาจักรศรีโคตรบูร (ศรีโคตะปุระ) เรืองอำนาจ ตามประวัติท้องถิ่นกล่าวว่า ราว ค.ศ. 500–557 ขุนอังคะราชและขุนอมมะราชสองพี่น้องเป็นผู้นำพาประชาชนบรรดาเผ่าจากอาณาจักรโยนกเงินยางทางตอนเหนือของลาวมาสร้างปราสาทเฮือนหินขึ้น เพื่อเป็นศาสนสถานประจำเมืองในลัทธิพราหมณ์-ฮินดู โดยตัวปราสาทตั้งอยู่กลางดงต้นลั่นทม ภายในตัวปราสาทมีพระพุทธรูปหินตั้งอยู่ ปราสาทแห่งนี้ยังไม่ได้รับการบูรณะ ภาพสลักนูนต่ำที่เคยอยู่รอบๆ ก็ถูกนำไปไว้ที่อื่นเป็นส่วนใหญ่ ถือว่าเป็นสถานที่ท่องเที่ยวที่น่าสนใจแห่งหนึ่ง
การรวมประเทศจีน
การรวมประเทศจีน, การรวมจีน หรือ การรวมอาณาเขตจีน หมายถึงการรวมศักยภาพทางการเมืองเข้าด้วยกันระหว่างสาธารณรัฐประชาชนจีนและสาธารณรัฐจีนสู่การเป็นรัฐเอกภาพ
ประวัติศาสตร์
สาธารณรัฐจีนก่อตั้งขึ้นเป็นครั้งแรกในปี ค.ศ. 1912 เพื่อปกครองจีนแผ่นดินใหญ่หลังจากการโค่นล้มราชวงศ์ชิงลง ในปี 1945 กองกำลังญี่ปุ่นในไต้หวันยอมแพ้ต่อเจียง ไคเชก ผู้นำของสาธารณรัฐจีน ในฐานะตัวแทนของฝ่ายสัมพันธมิตรในสงครามโลกครั้งที่สองและไต้หวันขณะนั้นยังเป็นส่วนหนึ่งของประเทศจีน ในระหว่างปีสุดท้ายของสงครามกลางเมืองจีน (1946-1949) สาธารณรัฐจีนสูญเสียแผ่นดินใหญ่ให้กับพรรคคอมมิวนิสต์จีน (CCP) และย้ายรัฐบาลไปอยู่ที่ไต้หวัน และพรรคคอมมิวนิสต์จีน(เหมา เจ๋อตุง)ได้ก่อตั้งประเทศใหม่ ใช้ชื่อว่า "สาธารณรัฐประชาชนจีน" ขึ้นในปี 1949 ส่วนรัฐบาลของสาธารณรัฐจีน (เจียง ไคเชก) ได้ย้ายไปที่เกาะไต้หวันซึ่งฐานที่มั่นของพรรคก๊กมินตั๋งและกลายเป็นไต้หวันปัจจุบันในที่สุด
รัฐบาลสาธารณรัฐประชาชนจีนอ้างว่าไต้หวันคือ"เขตกบฏ"ต่อสาธารณรัฐประชาชนจีนและยังได้รับเกาะที่มีความสำคัญมาก จึงเกิดการก่อตั้งนโยบบายจีนเดียวเพื่อความชัดเจน สาธารณรัฐประชาชนจีนได้ขู่ว่าจะบุกรุกไต้หวันหากพิจารณาว่าเกิดความไม่สงบหรือไม่ให้ความร่วมมือกับตน
หนึ่งจีน สองระบบ
ตามที่ร่างข้อเสนอ 1995 โดย CPC เลขาธิการและประธานาธิบดี เจียง เจ๋อหมิน ไต้หวันจะสูญเสียอำนาจอธิปไตยและสิทธิ์ในการตัดสินใจด้วยตัวเองแต่จะยังคงมีกำลังอาวุธและส่งตัวแทนที่จะเป็น "ผู้นำหมายเลขสอง" ในรัฐบาลกลางของสาธารณรัฐประชาชนจีนตามระบบหนึ่งประเทศสองระบบที่ได้ปรับใช้สำหรับฮ่องกงและมาเก๊า ดังนั้นภายใต้การขอเสนอนี้สาธารณรัฐจีนจะล่มสลายได้
ชาวไต้หวันบางคนยังสนับสนุน "หนึ่งประเทศสองระบบ" ในขณะที่ผู้สนับสนุนางส่วนโต้แย้งเพื่อรักษาสถานะภาพปัจจุบันจนกว่าจีนแผ่นดินใหญ่จะกลายเป็นประชาธิปไตยและประเทศอุตสาหกรรมในระดับเดียวกับไต้หวัน ในการเลือกตั้งประธานาธิบดีปี 2000 เจมส์ ซุง ผู้สมัครอิสระเสนอรูปแบบความสัมพันธ์ของสหภาพยุโรปกับจีนแผ่นดินใหญ่พร้อมกับการไม่ใช่ความก้าวร้าวในการตกลงกัน ในการเลือกตั้งประธานาธิบดีปี 2004 เหลียน ชาน เสนอรูปแบบความสัมพันธ์แบบสมาพันธรัฐ รัฐบาลปักกิ่งได้คัดค้านแผนนั้นและอ้างว่าไต้หวันนั้นเป็นส่วนหนึ่งของประเทศจีนแล้วและไม่ใช่รัฐดังนั้นจึงไม่สามารถตั้งสมาพันธรัฐได้
ข้อเสนอในการรวมกันไม่ถูกละทิ้งในไต้หวันและปัญหายังคงถกเถียงกันในสมัยประธานาธิบดี Chenเฉิน ฉุ่ยเปี่ยน ผู้ปฏิเสธที่จะยอมรับการพูดคุยที่เงื่อนไขปักกิ่งภายใต้คณะบริหารสาธารณรัฐประชาชนจีนของหู จิ่นเทา การรวมไต้หวันสูญเสียความสำคัญท่ามกลางความเป็นจริงที่พรรคประชาธิปไตยก้าวหน้า (DPP) จะครองตำแหน่งประธานนาธิบดีในไต้หวันจะถูกพักโดยประธานาธิบดี Chen Shui-bian ที่เป็นนักเสรีนิยมจนถึงปี 2008 และความสำคัญย้ายไปยังการประชุมกับนักการเมืองที่ต่อต้านเสรีนิยมแทน
สถานการณ์ปัจจุบัน
เมื่อวันที่ 2 มกราคม 2562 ประธานาธิบดีสี จิ้นผิงกล่าวเนื่องในโอกาสครบรอบ 40 ปี สารที่ทางการจีนส่งไปยังไต้หวันในปี 2522 เพื่อเรียกร้องให้ไต้หวันยอมจำนนและเป็นส่วนหนึ่งของจีนว่า "ประเทศจีนจะต้องเป็นปึกแผ่น ถือเป็นสิ่งที่จะต้องเกิดขึ้นเพราะสำคัญต่อการก้าวไปสู่ความยิ่งใหญ่ของชนชาติจีน” และ “ทางการจีนไม่ขอสัญญาว่าจะตัดทางเลือกการใช้แสนยานุภาพเข้าบังคับบีบคั้นไต้หวัน และจีนขอสงวนสิทธิ์ทั้งปวงในการผนึกรวมไต้หวันเป็นส่วนหนึ่งของจีน” นอกจากนี้ ผู้นำจีนยังยืนยันถึงการปกครองแบบ “หนึ่งชาติ สองระบอบ” เพราะไต้หวันนั้นปกครองด้วยระบอบประชาธิปไตย ด้านประธานาธิบดีไช่ ของไต้หวันกล่าวว่า "(จีนควร)เคารพการยึดมั่นในเสรีภาพและประชาธิปไตยของประชาชน 23 ล้านคน และต้องใช้วิธีการที่สันติและมีความเสมอภาคในการจัดการกับความแตกต่างของเรา"
รางวัลภาพยนตร์ไทย ชมรมวิจารณ์บันเทิง ครั้งที่ 26
รางวัลภาพยนตร์ไทย ชมรมวิจารณ์บันเทิง ครั้งที่ 26 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2560 จำนวน 49 เรื่อง กำหนดจัดงประกาศผลในวันที่ 28 มีนาคม 2561 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา
จังหวัดบิ่ญถ่วน
บิ่ญถ่วน (Bình Thuận) เป็นจังหวัดหนึ่งของประเทศเวียดนาม ตั้งอยู่ในภูมิภาคชายฝั่งตอนกลางใต้ของประเทศเวียดนาม ไม่ไกลจากนครโฮจิมินห์ บางครั้งได้รับการจัดให้เป็นส่วนหนึ่งของภาคตะวันออกเฉียงใต้ บิ่ญถ่วนเป็นจังหวัดที่มีชื่อเสียงด้านทิวทัศน์และชายหาด นอกจากนี้ยังมีสถานที่ที่มีความสำคัญทางโบราณคดีอีกจำนวนหนึ่ง
จักรกลสาวใส ใจวัยทีน
จักรกลสาวใส ใจวัยทีน (My life as a Teenage Robot) เป็นผลงานที่สร้างสรรค์โดย Rob Renzetti ได้ถูกฉายทางช่อง  Nickelodeon  โดยแบ่งเป็นตอน ตอนละประมาณ 22 นาที แต่ละตอนยังมีย่อยอีก 2 ตอน ตอนละประมาณ 11 นาที  เป็นเรื่องราวของหุ่นยนต์สาวที่ชื่อ “เจนนี่ (Jenny) ” เป็นตัวเดินเรื่อง เป็นเรื่องที่ได้รับความนิยมเรื่องหนึ่งในฝั่งอเมริกา และทั่วโลกที่ออกฉาย
เนื้อเรื่อง
เจนนี่ (Jenny) หรือ XJ-9 เป็นหุ่นยนต์ที่ ดร.เวกแมน (Dr. Wakeman) สร้างขึ้น เธอมีหน้าที่ปกป้องโลกจากอันตราย และ คอยต่อสู้กับเหล่าร้ายต่างๆ  เธอไม่เคยมีเพื่อนที่เป็นมนุษย์เลย จนกระทั่งเธอได้รู้จักกับแบรด (Brad) และ ทัก (Tuck) และได้คบเป็นเพื่อนกัน  จากนั้นชีวิตของเธอก็เปลี่ยนไป และนี่คือจุดเริ่มต้นของเรื่องทั้งหมด ไม่ว่าจะเป็น เรื่องราวการต่อสู้ของเจนนี่  ความสัมพันธ์ระหว่างเพื่อน  รวมถึงเรื่องความรักด้วย
พ.ศ. 1932
พุทธศักราช 1932 ใกล้เคียงกับ
ลอรีน ฮิลล์
ลอรีน โนเอล ฮิลล์ (Lauryn Noel Hill) เกิดเมื่อวันที่ 25 พฤษภาคม ค.ศ. 1975 ในเซาท์ออเรนจ์ รัฐนิวเจอร์ซีย์ เป็นนักร้อง แร็ปเปอร์ นักดนตรี นักแต่งเพลง โปรดิวเซอร์และนักแสดง ชาวอเมริกัน ในช่วงแรกเธอเป็นสมาชิกวงฮิปฮอปในนาม เดอะฟูจีส์ จนในปี 1998 เธอออกผลงานอัลบั้มเดี่ยวที่ประสบความสำเร็จเป็นอย่างดีทั้งยอดขายและเสียงวิจารณ์ จากอัลบั้มชุด The Miseducation of Lauryn Hill ที่ทำให้เธอได้รับรางวัลแกรมมี่ถึง 5 สาขา
หลังจากที่เธอประสบความสำเร็จกับอัลบั้มเดี่ยวเปิดตัว เธอก็ได้หายไปจากสื่อ เนื่องจากไม่ชอบในชื่อเสียงและอุตสาหกรรมดนตรี หลังจากห่างหายไป 4 ปี เธอออกอัลบั้มอันพลักด์ชุด MTV Unplugged No. 2.0 อัลบั้มแสดงสดที่เล่นคู่กับกีตาร์อคูสติก หลังจากนั้นเธอยังกลับมารวมกับวงเดอะฟูจีส์อีกในระหว่างกลางทศวรรษ 2000 ในช่วงสั้น ๆ และฮิลล์มีบุตร 5 คนร่วมกับโรฮัน มาร์ลีย์ บุตรชายคนที่ 4 ของตำนานเพลงเร้กเก้อย่าง บ็อบ มาร์เลย์
อ้างอิง
1975
การล้อมบาเลร์
การล้อมบาเลร์  (1 กรกฎาคม ค.ศ. 1898 – 2 มิถุนายน ค.ศ. 1899) เป็นการต่อสู้ของขบวนการปฏิวัติฟิลิปปินส์ควบกับสงครามสเปน-อเมริกัน โดยขบวนการปฏิวัติฟิลิปปินส์วางกำลังล้อมโบสถ์ในอาณานิคมสเปนในเมืองบาเลร์ ประเทศฟิลิปินส์เป็นเวลา 11 เดือนหรือ 337 วัน
สงครามจบลงในเดือนธันวาคม ค.ศ. 1898 เพราะการยอมจำนนของสเปนและการผนวกฟิลิปปินส์ของสหรัฐอเมริกา เพราะตัดขาดจากการติดต่อสื่อสารกับรัฐบาลของตัวเอง กองทัพสเปนดำเนินการป้องกันชาวฟิลิปปินส์จนกระทั่ง ค.ศ. 1899
เหตุการณ์นี้เป็นที่รู้จักเนื่องจากเป็นกองกำลังสุดท้ายของสเปนในอดีตอาณานิคมฟิลิปปินส์
เอสเอส รีพับลิก (1853)
เอสเอส รีพับลิก เป็นเรือจักรไอน้ำ อัปปางในเฮอร์ริเคนนอกชายฝั่งรัฐจอร์เจียในเดือนตุลาคม ค.ศ. 1865 ระหว่างทางไปนิวออร์ลีนส์
สะพานเตียนเซิน
สะพานเตียนเซิน (cầu Tiên Sơn) เป็นสะพานทอดข้ามแม่น้ำห่านในเมืองดานัง ประเทศเวียดนาม
สะพานเริ่มก่อสร้างในเดือนกุมภาพันธ์ ค.ศ. 2002 โดยก่อสร้างตัวสะพานแล้วเสร็จในวันที่ 23 พฤศจิกายน ค.ศ. 2003 และได้เปิดให้บริการอย่างเป็นทางการเมื่อวันที่ 19 กุมภาพันธ์ ค.ศ. 2004
โอเรเลียง ชัวเมนี
ชีวิตช่วงแรก
ชัวเมนีเกิดในรูอ็อง จังหวัดแซน-มารีตีม แต่มาเติบโตในบอร์โด จังหวัดฌีรงด์
เกียรติประวัติ
ฝรั่งเศส
เอ็นซีไอเอส:ฮาวาย
เอ็นซีไอเอส: ฮาวาย เป็นซีรีส์เรื่องที่สี่ที่แตกแขนงออกมาจาก เอ็นซีไอเอส โดยเปิดตัวในเอ็นซีไอเอส ฤดูกาลที่ 19 ในตอน "Starting Over" ก่อนที่จะแยกตัวออกมาเป็นซีรีส์เดี่ยวเต็มตัว ซึ่งจะมีตอนที่เชื่อมโยงทั้งสองซีรีส์นี้เป็นประจำแทบทุกฤดูกาล
พ.ศ. 1933
พุทธศักราช 1933 ใกล้เคียงกับ
ธีรพงศ์ เหลียวรักวงศ์
ธีรพงศ์ เหลียวรักวงศ์ (เกิด 4 กันยายน พ.ศ. 2504) ชื่อเล่น บี๋ เป็นช่างภาพ นายแบบ นักแสดงลูกครึ่งไทย-อังกฤษ เป็นที่รู้จักในช่วงนิตยสาร หนุ่มสาว รุ่งเรืองตีพิมพ์ภาพถ่ายของนางแบบอาทิเช่น ต่าย เพ็ญพักตร์ และนางแบบชื่อดังหลายท่าน รวมถึงยังเป็นช่างภาพให้กับนิตยสาร Play boy และได้ร่วมงานกับ นาตาลี เกลโบวา (Natalie Glebova) นางงามสาวชื่อดังชาวแคนาดา ดีกรีนางงามจักรวาล ปี 2548 หรือ Miss Universe 2005
อาร์ชี ปัญจาบี
อัรจนา เการ์ ปัญชาพี (ਅਰਚਨਾ ਕੌਰ ਪੰਜਾਬੀ) หรือเป็นที่รู้จักในชื่อ อาร์ชี ปัญจาบี (Archie Panjabi) เป็นนักแสดงชาวสหราชอาณาจักร มีชื่อเสียงจากการรับบทเป็น "คาลินดา ชาร์มา" ในภาพยนตร์ชุดทางโทรทัศน์อเมริกันเรื่อง ศรีภริยา
ธีรพงศ์ เหลียวรักวงศ์
ประวัติ
ธีรพงศ์ เรียนจบด้านการถ่ายภาพศิลป์และศิลปะสาขางานปั้น จากมหาวิทยาลัยชื่อดังในประเทศอังกฤษจากมหาวิทยาลัยเคมบริดจ์ และเมื่อกลับมายังเมืองไทย จึงได้เริ่มทำงานด้านโฆษณาเป็นงานแรก ทำงานถ่ายภาพโฆษณา รับงานอิสระ และได้โดยเริ่มต้นอาชีพถ่ายภาพแบบนู้ด กับนิตยสารหนุ่มสาว (นิตยสารนู้ด) และนอกจากเป็นช่างภาพแล้วยังเป็นนายแบบสมัครเล่น นายแบบโฆษณา เช่น ฟิล์มสีฟูจิ
อาร์ชี ปัญจาบี
ประวัติ
อาร์ชี ปัญจาบีแสดงภาพยนตร์เรื่องแรกก็ฮิตใน East Is East ของ Film Four/Miramax เมื่อปี 1999 เมื่อฉายรอบปฐมทัศน์ที่ Cannes จบลงก็ได้รับการยกย่องยืนขึ้นปรบมือให้เกียรติอย่างยาวนาน และกลายเป็นผลงานฮิตสุด ๆ ในบ้านเกิดของเธอด้วย อีกทั้งยังได้รับรางวัล The Evening Standard Best Film Award และรางวัล Alexander Korda Award สาขา Best British Film ในปี 2000 ด้วย
อาร์ชีโด่งดังจากบทนำแสดงประกบคีร์รา ไนท์ลีย์ ใน Bend It Like Beckham ภาพยนตร์อังกฤษที่ส่งให้เธอได้รับรางวัล BBC Mega Mela award และภาพยนตร์เองก็ได้รับการแสดงชื่อเข้าชิงรางวัลบาฟต้า สาขา Best British film ในปี 2003 หลังจากนั้นก็ร่วมงานกับเดวิด มอร์ริสซี่ ใน This Little Life ภาพยนตร์เรื่องเยี่ยมของ BBC ที่กำกับโดยซาราห์ แกฟร่อน และเป็นผลงานดราม่าที่คว้ารางวัลรางวัลบาฟต้า ถึง 2 สาขามาครองในปี 2004
ธีรพงศ์ เหลียวรักวงศ์
ประวัติ
นอกจากนี้ธีรพงศ์ ยังมีผลงานแสดงชื่อดังอีกหลายเรื่อง อาทิ ในปี พ.ศ. 2553 ได้ร่วมแสดงภาพยนตร์เรื่อง ชั่วฟ้าดินสลาย ซึ่งกำกับโดยหม่อมหลวงพันธุ์เทวนพ เทวกุล
ชีวิตส่วนตัว
ด้านชีวิตส่วนตัว ปัจจุบัน ธีรพงศ์สมรสกับอดีตนักร้องสาวเสียงใสชื่อดัง ภัสสร บุณยเกียรติ (ฮันนี่) และมีบุตรชายด้วยกัน 1 คน ชื่อ อินทัช เหลียวรักวงศ์ (อินดี้) ซึ่งปัจจุบันอินทัชได้เป็นนักแสดงอย่างเต็มตัวแล้ว
อาร์ชี ปัญจาบี
ประวัติ
อาร์ชียังนำแสดงใน YASMIN ที่เขียนบทโดยไซม่อน บิวฟอย ผู้เขียนบทภาพยนตร์ที่ได้รับการเสนอชื่อเข้าชิงรางวัลออสการ์ จาก The Full Monty หรือ ผู้ชายจ้ำเบ๊อะ ซึ่งเธอก็คว้ารางวัล Best Actress จาก The Reims Festival มาครองด้วย ในปีเดียวกันนี้เธอก็ยังได้รับรางวัล The Shooting Star Award จาก International Berlin Film Festival ซึ่งเป็นรางวัลที่มอบให้กับนักแสดง “ที่กำลังมาแรงและจะเป็นดาวประดับฟ้าที่น่าจับตามองที่สุดของยุโรป” (จัดมอบให้โดยองค์กรโฆษณาผลงานภาพยนตร์ของยุโรป) ซึ่งนักแสดงที่เคยได้รับรางวัลนี้มาก่อนก็มีราเชล ไว้ซ์ และแดเนียล เคร้ก ด้วย
อาร์ชีมีผลงานทางโทรทัศน์มากมาย โดยในปี 2002 เธอร่วมแสดงใน White Teeth ทาง Channel 4 ที่ดัดแปลงจากนวนิยายหลายรางวัลของเซดี้ สมิธ, และร่วมแสดงใน Sea Of Souls ผลงานดราม่าที่ได้รับรางวัลบาฟต้า มากมายของ BBC, ร่วมแสดงใน Grease Monkeys ผล*งานดราม่าของ BBC ที่ส่งให้เธอได้รับการเสนอชื่อเข้าชิงรางวัล Royal Television Awards สาขา Best Actress, ร่วมแสดงใน A Very Social Secretary ผลงานเสียดสีสุดเย้ยหยันของ Channel 4 ที่เคยได้รับการเสนอชื่อเข้าชิงรางวัลบาฟต้า และรางวัล Emmy เธอยังพากย์เสียงเป็นตัวละครหลายบทบาทใน Postman Pat แอนนิเมชั่นซีรีส์ยอดฮิตด้วย ก่อนหน้านี้อาร์ชีเคยร่วมงานกับผู้กำกับไมเคิล วินเทอร์บ็อตทอม ใน Code 46 ที่นำแสดงโดยทิม ร็อบบิ้น และซาเมนธ่า มอร์ตั้น
ล่าสุดอาร์ชีร่วมแสดงใน The Constant Gardener หรือ ขอพลิกโลกพิสูจน์เธอ ภาพยนตร์ที่ได้รางวัลออสการ์ กำกับโดยเฟอร์นานโด้ เมียเรลลส แล้วก็ร่วมแสดงใน A Good Year ผลงานโรแมนติคติดเฮฮาของริดลีย์ สก็อตต์ ที่นำแสดงโดยรัสเซล โครว์
ผลงาน
Film (ภาพยนตร์)
Television (โทรทัศน์)
แหล่งข้อมูลอื่น
1972
อ
อ เป็นอักษรไทย จำพวกพยัญชนะ อยู่ในลำดับ ที่ 43 ถัดจาก ฬ และก่อนถึง ฮ มักจะเรียกกันว่า อ อ่าง ในการจัดหมู่อักษร นับเป็นอักษรกลาง ในไตรยางศ์ ผันได้ครบ 5 เสียง และเติม วรรณยุกต์ได้ทั้ง 4 รูป
ในภาษาไทยกลางทุกถิ่น อักษร อ เป็นพยัญชนะต้น ให้เสียง /ʔ/ แต่ไม่ใช้เป็นพยัญชนะสะกด โดยทั่วไปมักจัดให้ อ เป็นเสียงนำสระ
รูปสระ ตัวออ (อ) ยังสามารถใช้เป็นสระ ออ เมื่ออยู่หลังพยัญชนะต้น ใช้ถัดจากสระ อือ เมื่อไม่มีพยัญชนะสะกด เช่น ถือ และใช้ประสมสระ เอือะ เอือ เออะ และ เออ
พยัญชนะต้น
เมื่อเป็นพยัญชนะต้น “อ” จะถูกใช้เป็นทุ่นเกาะสำหรับสระ เช่น อาหาร, อีก อุ่น ฯลฯ ในทางภาษาศาสตร์ ถือว่า อ เป็นพยัญชนะ ที่ประสมด้วย สระ (ในที่นี้ คือ สระอา และสระอี ตามลำดับ)
ในตำแหน่งพยัญชนะต้น เสียง อ ที่เป็นพยัญชนะหยุด อาจหายไป เหลือแต่เสียงสระ ก็ได้ นั่นคือ /aː.haːn/ /aː.haːn/ ซึ่งในตัวอย่างที่ยกมาจะสังเกตได้ยาก แต่จะฟังได้ชัดเจน เมื่อมีพยางค์อื่นนำหน้าเสียง อ เช่น “คุณอา” (/khun.aː/ ไม่ใช่ /khunaː/) เสียงพยัญชนะ “น” ของพยางค์หน้า ไม่ถูกกลมกลืนเสียง (assimilate) ด้วยสระอา ในพยางค์หลัง เพราะมีเสียง “อ” คั่นอยู่ แต่ในภาษาอื่น อาจกลืนเสียงเป็น "คุณนา" ได้ เช่น ในคำว่า บางปะอิน เมื่อเขียนด้วยอักษรโรมันจึงมักจะมีขีดแยกคำ Bang Pa-in เพื่อไม่ให้เสียง อะ กับ อิ กลมกลืนเป็นสระประสมตามลักษณะการประสมคำในภาษาอื่นที่เขียนด้วยอักษรโรมัน
ตัวสะกด
เมื่อเป็นพยัญชนะตัวสะกด จะไม่ปรากฏรูป อ ให้เห็น แต่สังเกตได้จากพยางค์ที่ประสมด้วยสระเสียงสั้น ไม่มีรูปพยัญชนะตัวสะกด เช่น กะ จะ ปะ บิ เกาะ จุ เมื่อต้องทับศัพท์เสียงเหล่านี้ด้วยอักษรแบบอื่น ที่ไม่มีเสียง “อ” จึงมักจะใช้เสียง ห (ซึ่งมีคุณลักษณะของเสียงที่ใกล้เคียงกัน) ปิดท้ายแทน เช่น เมื่อเขียนด้วยอักษรโรมัน kah, pah
อย่างไรก็ตาม ในคำที่มีหลายพยางค์ เสียง “อ” ที่เป็นพยัญชนะตัวสะกด อาจหายไป เมื่อพยางค์นั้นไม่เน้น เช่น
กุมารี อาจออกเสียงเป็น /ku.maː.riː/ หรือ /ku.maː.riː/,
สำหรับในตำแหน่ง อ ท้ายคำ มักจะปรากฏเสียงหยุดชัดเจน เช่น สาธุ, กุฏิ, ธรรมะ, กะปิ, กระทะ, ชนะ
เสียง อ นี้นับเป็นเสียงพิเศษ ที่พบได้ในบางภาษาเท่านั้น เช่น ภาษามัลดีฟส์ (อักษรทานะ) เมื่อเทียบเสียงกับภาษาอื่น มักจะเทียบเป็นเสียงสระบ้าง เสียง /ห/ บ้าง ซึ่งมีความใกล้เคียง แต่ไม่ตรงกันเสียทีเดียว
พิลาสปุระ
พิลาสปุระ (อักษรโรมัน: Bilaspur) อาจหมายถึง
ฦๅ
ฦๅ หรือ ตัวลือ สามารถใช้เป็นสระลอย ไม่มีพยัญชนะสะกด ในพจนานุกรมไทย ให้ลำดับไว้หลัง ล, ฦ และก่อนหน้า ว อักษรนี้มีที่มาจากภาษาสันสกฤต ॡ/ॣ เสียงอ่านดั้งเดิมคือ "ลฺรี"
ถึงแม้ภาษาสันสกฤตจะถือว่า ฦๅ (และ ฦ) เป็นสระตัวหนึ่ง ใช้ประสมกับพยัญชนะอื่นได้ แต่ก็ปรากฏอยู่น้อยคำ เช่น "ฦๅ" หมายถึง พระฦๅ เป็นมารดาของเหล่าทานพ, ชายาของไทตย เป็นต้น แต่ในคำศัพท์ภาษาไทย เท่าที่ปรากฏในพจนานุกรม เสียง ฦๅ มีใช้กับคำไทยโบราณเท่านั้น ซึ่งมีจำนวนน้อยคำ ใช้ในหนังสือเก่า คำต่าง ๆ ที่เคยใช้ ฦๅ ได้เปลี่ยนไปใช้ ฤ, ฤๅ หรือ "ลือ" แทน เช่น
ปัจจุบันยังสามารถพบเห็น ฦๅ ได้กับชื่อเฉพาะบางชื่อเช่น ฦๅไชย (ลือไชย) ฦๅชัย (ลือชัย) ฦๅนาม (ลือนาม) ฦๅกำลัง (ลือกำลัง) (นามสกุล)
ชอย ยอนแคบ
ชอย ยอนแคบ (Youn-Kap Choi) นักมวยสากลชาวเกาหลีใต้ เกิดเมื่อ 20 มิถุนายน พ.ศ. 2507 สถิติการชก 24 ครั้ง ชนะ 19 (น็อค 8) แพ้ 5
แอซจัน อาลีออสกี
แอซจัน อาลีออสกี (Езѓан Алиоски; เกิดวันที่ 12 กุมภาพันธ์ ค.ศ. 1992) เป็นนักฟุตบอลชาวมาซิโดเนียที่เล่นในตำแหน่งปีกหรือปีกหลังให้กับลีดส์ยูไนเต็ดในพรีเมียร์ลีกและทีมชาติมาซิโดเนียเหนือ เขารู้จักกันในอีกชื่อว่า "จานี" (Ѓани)
ทีมชาติ
อาลีออสกีมีสิทธิ์เลือกเล่นให้กับทั้งทีมชาติมาซิโดเนียและแอลเบเนีย เนื่องจากเขามีบรรพบุรุษเป็นชาวแอลเบเนีย สุดท้าย เขาตัดสินเลือกเล่นให้กับมาซิโดเนียประเทศบ้านเกิดของเขา หลังจากที่เล่นให้กับทีมชาติมาซิโดเนียชุดเยาวชน เขาได้ลงเล่นให้กับทีมชาติชุดใหญ่ครั้งแรกใน ค.ศ. 2013
เขาทำประตูแรกในนามทีมชาติในนัดที่พบกับแอลเบเนียเมื่อวันที่ 5 กันยายน ค.ศ. 2016 ในการแข่งขันฟุตบอลโลก 2018 รอบคัดเลือก ตอนที่เล่นให้กับทีมชาติ เขามักเล่นในตำแหน่งปีกหลังซ้าย ก่อนที่จะเปลี่ยนมาเล่นในตำแหน่งกองกลางที่มีบทบาทรุกมากขึ้น
วันที่ 6 กันยายน ค.ศ. 2018 อาลีออสกีทำประตูช่วยให้ทีมเอาชนะยิบรอลตาร์ 2–0 ในยูฟ่าเนชันส์ลีก ต่อมาในวันที่ 9 กันยายน เขาทำประตูช่วยให้ทีมเอาชนะอาร์มีเนีย 2–0 ในยูฟ่าเนชันส์ลีก
เดือนพฤษภาคม ค.ศ. 2021 อาลีออสกีมีชื่อติดทีมชาติรอบ 26 คนสุดท้ายในการแข่งขันฟุตบอลชิงแชมป์แห่งชาติยุโรป 2020 ซึ่งถือเป็นการปรากฎตัวครั้งแรกของประเทศในการแข่งขันรายการหลัก ในนัดเปิดสนามที่พบกับออสเตรีย หลังจากที่มาร์กอ อาร์นาอูตอวิช (ซึ่งมีเชื้อสายเซอร์เบีย) กองหน้าของออสเตรียทำประตูได้ เขาได้ตะโกนอย่างโกรธแค้นใส่อาลีออสกีและแอกซอน แบย์ตูลาอี ซึ่งทั้งคู่มีเชื้อสายแอลเบเนีย เหตุการณ์นี้คาดว่ามีความเกี่ยวข้องกับกระแสต่อต้านแอลเบเนียของเซอร์เบีย สหพันธ์ฟุตบอลมาซิโดเนียเหนือจึงได้ออกแถลงการณ์ถึงยูฟ่าเพื่อดำเนินการเกี่ยวกับเรื่องนี้
ชีวิตส่วนตัว
อาลีออสกีเป็นชาวมุสลิม สามารถพูดได้หลายภาษา ทั้งเยอรมัน, อิตาลี, อังกฤษ, แอลเบเนีย, มาซิโดเนีย, สเปน และฝรั่งเศส
เกียรติประวัติ
ลีดส์ยูไนเต็ด
ราชอาณาจักรกรีซ
ราชอาณาจักรกรีซ (Kingdom of Greece) มีชื่ออย่างเป็นทางการว่า ราชอาณาจักรเฮลเลนิก (Kingdom of Hellenic) สถาปนาขึ้นในปี ค.ศ. 1832 ในการประชุมกรุงลอนดอน โดยกลุ่มประเทศมหาอำนาจซึ่งได้แก่ สหราชอาณาจักร สาธารณรัฐฝรั่งเศส และจักรวรรดิรัสเซีย จนได้รับการรับรองจากนานาประเทศในโลกอันเป็นผลมาจากสนธิสัญญาคอนสแตนติโนเปิล ทำให้ราชอาณาจักรกรีซมีเอกราชเป็นของตนเองอย่างสมบูรณ์และมั่นคง ซึ่งไม่ต้องอยู่ภายใต้อำนาจของจักรวรรดิออตโตมันอีกต่อไป โดยเอกราชของกรีซนี้เป็นผลสำเร็จมาจากการเรียกร้องเอกราชโดยรัฐบาลพลัดถิ่นแห่งกรีซ และมาจากสงครามเรียกร้องเอกราชของกรีซ (โดยมีสหราชอาณาจักร ฝรั่งเศส และจักรวรรดิรัสเซียคอยให้การช่วยเหลือและสนับสนุน) ซึ่งในการปกครองของราชอาณาจักรนั่นมีสถาบันพระมหากษัตริย์เป็นพระประมุขของประเทศมาตั้งแต่สถาปนาเอกราช จนในปี ค.ศ. 1924 พระราชวงศ์และสถาบันพระมหากษัตริย์ก็ถูกล้มล้าง จนได้สถาปนา สาธารณรัฐเฮลเลนิกที่ 2 ขึ้นมา แต่ในภายหลังก็ได้มีการฟื้นฟูพระราชวงศ์ขึ้นมาและได้สถาปนาสถาบันพระมหากษัตริย์กลับมาเป็นพระประมุขของประเทศดังเดิมอีกครั้ง จนในท้ายที่สุดในปี ค.ศ. 1974 พระราชวงศ์ก็ถูกล้มล้างอีกครั้งอันเป็นผลมาจากการปกครองแบบเผด็จการทหาร ภายใต้การนำโดยพรรคการเมืองทหารของกรีซ และได้ก่อตั้งสาธารณรัฐเฮลเลนิกที่ 3 มาจนถึงปัจจุบัน
การปฏิวัติวันที่ 3 กันยายน
การปฏิวัติ 3 กันยายน พ.ศ. 2386 ( ภาษากรีก : Επανάσταση της 3ης Σεπτεμβρίου ) เป็นการก่อจลาจลโดยกองทัพกรีกในกรุงเอเธนส์ซึ่งได้รับการสนับสนุนจากประชาชนส่วนใหญ่ เพื่อต่อต้านการ ปกครองแบบ เผด็จการของกษัตริย์ออตโต กลุ่มกบฏซึ่งนำโดยทหารผ่านศึกจากสงครามประกาศอิสรภาพของกรีกเรียกร้องให้มีการพระราชทานรัฐธรรมนูญและการจากไปของ เจ้าหน้าที่ บาวาเรียที่ครอบงำรัฐบาล การปฏิวัติประสบความสำเร็จ ทำให้เข้าสู่ยุคของระบอบรัฐธรรมนูญ (ภายใต้รัฐธรรมนูญ พ.ศ. 2387 ) ด้วยคะแนนเสียงสากลในกรีซ
การรัฐประหารในกรีซ ค.ศ. 1967
หลังกรีกได้รับการปลดปล่อยจากการถูกยึดครองโดยนาซีเยอรมนี ความขัดแย้งระหว่างอุดมการณ์คอมมิวนิสต์กับเสรีนิยมในนามสงครามเย็นค่อย ๆ ก่อตัวกลายเป็นความขัดแย้งภายในของกรีกจนนำไปสู่สงครามกลางเมืองกรีซซึ่งสิ้นสุดลงในปี ค.ศ. 1949 สงครามดังกล่าวเป็นการต่อสู้ระหว่างฝ่ายคอมมิวนิสต์กับฝ่ายอนุรักษ์ ฝ่ายคอมมิวนิสต์ได้รับการสนับสนุนจากสหภาพโซเวียตและยูโกสลาเวีย ในขณะที่ฝ่ายอนุรักษ์ได้รับการสนับสนุนจากสหราชอาณาจักรและสหรัฐอเมริกา โดยอเมริกาที่ยึดหลักการทรูแมน มองว่า กรีซเป็นรัฐที่มีความเสี่ยงในการตกอยู่ภายใต้อิทธิพลของสหภาพโซเวียต ในที่สุดในปี ค.ศ. 1952 กรีซได้รับการยอมรับเข้าร่วมสนธิสัญญาป้องกันแอตแลนติกเหนือ (นาโต้) ซึ่งในขณะนั้นกรีซเป็นเพียงไม่กี่ประเทศบนคาบสมุทรบอลข่านที่ยังไม่เป็นคอมมิวนิสต์ หลังสงครามกลางเมืองในปี ค.ศ. 1949 รัฐบาลขวาจัดได้ครองอำนาจอย่างยาวนานในกรีซ โดยมีสมเด็จพระเจ้าพอลที่ 1 ที่ได้รับการหนุนหลังจากสหรัฐอเมริกา ในช่วงปี 1949-1964 มีการแต่งตั้งประธานาธิบดีหลายคน หนึ่งในนั้นคือ Konstatinos Karamanlis ซึ่งภายหลังความขัดแย้งกับสมเด็จพระเจ้าพอลที่ 1 เขาได้ลาออกจากตำแหน่งในปี ค.ศ. 1963 และทำให้กรีซต้องจัดการเลือกตั้งใหม่ ซึ่งพรรคอนุรักษ์ของ Karamanis นาม ERE พ่ายแพ้ต่อพรรคซ้ายภายใต้การนำของ Goorgios Papandreous การกลับมาของฝ่ายซ้ายและการสวรรคตของกษัตริย์สมเด็จพระเจ้าพอลที่ 1 ในปี 1964 นำไปสู่การขึ้นครองราชย์ของสมเด็จพระเจ้าคอนสแตนตินที่ 2 และเหตุการณ์ค่อยๆ ก่อกลายเป็นชนวนของรัฐประหารในปี ค.ศ. 1967 นับจากปี ค.ศ. 1965 ความสัมพันธ์ระหว่างรัฐบาลฝ่ายซ้ายของ Papadreous กับราชสำนักไม่ค่อยดีนัก ฝ่ายราชสำนักเองทราบดีว่าพรรคฝ่ายซ้ายต้องการโค่นล้มสถาบันพระมหากษัตริย์ ในขณะที่ Papadreous ก็ไม่ได้คิดที่จะเสริมสร้างความสัมพันธ์ที่ดีกับพระมหากษัตริย์ และพยายามทำให้กองทัพกรีซอยู่ภายใต้อำนาจของเขาโดยการเรียกร้องให้รัฐมนตรีกลาโหมที่ขณะนั้นลาออก แต่ได้รับการปฏิเสธ ในขณะที่สมเด็จพระเจ้าคอนสแตนตินที่ 2 ทรงพยายามแต่งตั้งนายกรัฐมนตรีคนใหม่แต่ก็ได้รับการปฏิเสธจากสภาเช่นกัน ความขัดแย้งทั้งหมดได้นำไปสู่การจัดตั้งองค์กร Aspida ซึ่งมีนายทหารระดับสูงกว่า 28 นายเข้าร่วมเพื่อยึดอำนาจ การผนึกกำลังภายในของกองทัพกับสถาบันและกำลังภายนอกจากเสรีนิยมอย่างอเมริกา เพื่อป้องกันภัยจากลัทธิฝ่ายซ้ายหรือคอมมิวนิสต์ได้นำไปสู่การรัฐประหารในเย็นวันที่ 21 เมษายน ค.ศ 1967
ช่องจราจร
ช่องจราจร หรือ เลน (lane) เป็นส่วนหนึ่งของช่องเดินรถหรือช่องถนนหนึ่งที่กำหนดให้ยานพาหนะวิ่งภายในเขต เพื่อที่จะควบคุมและเป็นแนวทางให้กับผู้ขับขี่ และลดความขัดแย้งในการจราจร ถนนสาธารณะส่วนใหญ่ (ทางหลวง) มีช่องจราจรอย่างน้อยสองช่องจราจร โดยใช้หนึ่งช่องต่อหนึ่งทิศทาง คือ ไปและกลับ ช่องจราจรจะถูกแบ่งโดยเครื่องหมายจราจรบนพื้นทาง บนถนนที่มีช่องจราจรหลายช่อง และยุ่งยากกว่าถนนสองช่องจราจรก็จะถูกกำหนดด้วยเครื่องหมายจราจรบนพื้นทางเช่นกัน ทางหลวงขนาดใหญ่มักจะมีช่องจราจรมากกว่าสองช่องจราจรขึ้นไปและถูกแบ่งคั่นตรงกลางด้วยเกาะกลางถนน
ถนนและสะพานบางแห่งที่มีปริมาณการจราจรต่ำมากจะมีความกว้างน้อยกว่า 15 ft และมีเพียงช่องจราจรเดียว ยานพาหนะที่กำลังเดินทางมาในทิศทางตรงข้ามต้องชะลอหรือหยุดรถ เพื่อให้ยานพาหนะอีกคันสามารถผ่านไปได้ โดยในพื้นที่ชนบทมักเป็นถนนที่ผ่านป่า พื้นที่เกษตร และมักเป็นทางลูกรัง ส่วนในพื้นที่เขตเมือง ที่เรียกว่าตรอกหรือซอยนั้นก็มักจะมีเพียงช่องจราจรเดียวเช่นกัน ถนนที่มีช่องจราจรเดียวมักจะเรียกว่า การจราจรทางเดียว
ลี ซึงฮุน
ลี ซึงฮุน (Lee Seung-hoon) นักมวยสากลชาวเกาหลีใต้ เกิดเมื่อวันที่ 26 กรกฎาคม พ.ศ. 2503 สถิติการชก 52 ครั้ง ชนะ 45 (น็อค 25) เสมอ 1 แพ้ 6
ประวัติ
ใน พ.ศ. 2524 ลีขึ้นมาชกในรุ่นแบนตัมเวท ชกชนะ คิม ซุงจุน แล้วขึ้นชิงแชมป์โลกกับกัวดา ลูเป้ พินเตอร์ เมื่อ 3 มิถุนายน พ.ศ. 2525 แต่ไม่สำเร็จ แม้จะชกพินเตอร์ลงไปนับได้ก่อนในยกที่ 5 หลังจากนั้น ลีขึ้นไปชกในรุ่นซูเปอร์แบนตัมเวท ชกชนะอดีตแชมป์โลก ริคาร์โด คาร์โดนาและขึ้นชิงแชมป์โลกรุ่นนี้ของสมาคมมวยโลกกับวิคเตอร์ กาเลฮาสเมื่อ 2 ก.พ. 2528 แต่ไม่สำเร็จอีก
ต่อมาในเดือนธันวาคม พ.ศ. 2529 ลีมีโอกาสชิงแชมป์โลกรุ่นจูเนียร์แบนตัมเวท สหพันธ์มวยนานาชาติ (IBF) ที่ว่างเพราะคิม จีวอนสละตำแหน่ง การชกมีขึ้นในเดือนมกราคม 2530 ปรากฏว่าลีเป็นฝ่ายชนะประยูรศักดิ์ เมืองสุรินทร์ แม้จะป้องกันตำแหน่งได้ถึง 3 ครั้ง แต่ลีต้องสละตำแหน่งเมื่อ พ.ศ. 2531 เพราะเกาหลีใต้ไม่สนับสนุน IBF ลีขึ้นชกชนะฮูเลียน โซลิสในเดือนมีนาคม พ.ศ. 2531 จากนั้นขึ้นชิงแชมป์โลกรุ่นซูเปอร์แบนตัมเวทของ WBC กับดาเนียล ซาราโกซา แต่ไม่สำเร็จอีก ในที่สุดจึงแขวนนวมไปใน พ.ศ. 2532
ทีวี 24
โดยช่วงก่อนเหตุสลายการชุมนุมคนเสื้อแดง เมื่อวันที่ 19 พฤษภาคม พ.ศ. 2553 รัฐบาลอภิสิทธิ์สั่งระงับการออกอากาศสถานีประชาชน หลังจากนั้น บริษัทฯ ก็เตรียมการมาระยะหนึ่ง เมื่อถึงเดือนมิถุนายน จึงสามารถเริ่มทดลองแพร่ภาพ ระหว่างเวลา 19:00-20:00 น. และออกอากาศเต็มรูปแบบ ตลอด 24 ชั่วโมง ตั้งแต่วันที่ 5 กรกฎาคม ปีเดียวกัน โดยใช้ชื่อว่า เอเชียอัปเดต (Asia Update) และใช้ห้องส่งกับสำนักงานแห่งเดิม ของสถานีประชาชน ซึ่งตั้งอยู่บนชั้น 5 ของอาคารอิมพีเรียลเวิลด์ลาดพร้าว ที่ยังคงใช้มาถึงยุคทีวี 24 ในปัจจุบัน ทั้งนี้ ผังรายการแบ่งเป็น ช่วงเวลา 16:00-21:30 น. จะนำเสนอรายการเป็นครั้งแรก (first-run) หลังจากนั้นจะเป็นรายการที่ออกอากาศซ้ำ (re-run) ต่อมาตั้งแต่วันที่ 6 สิงหาคม เอเชียอัปเดตจึงเริ่มแพร่ภาพรายการสดเป็นครั้งแรกคือ ข่าวค่ำดีเอ็นเอ็น โดยมีพัชยา มหัทธโนธรรม และนพวรรณ ดุจศรีวัชร์ เป็นผู้ประกาศคู่แรก
จนกระทั่งมีการประกาศใช้กฎอัยการศึก เมื่อวันที่ 20 พฤษภาคม พ.ศ. 2557 โดยมีคำสั่งตามมา ให้เอเชียอัปเดตระงับการออกอากาศ และอีกสองวันถัดมา (22 พฤษภาคม) มีการก่อรัฐประหารอย่างต่อเนื่อง ซึ่งคณะรัฐประหารออกคำสั่งฉบับที่ 15 ให้ช่องโทรทัศน์ระงับการออกอากาศ รวมถึงเอเชียอัปเดตด้วย ต่อมาคณะรัฐประหาร จึงประกาศให้ผู้ประกอบการ มาขอใบอนุญาตดำเนินงานต่อไปได้ บจก.เดโมเครซีนิวส์เน็ตเวิร์ก จึงเปลี่ยนชื่อช่องใหม่เป็น โอเพ่นทีวี (Open TV) ) ก่อนจะมาเป็นชื่อ ทีวี 24 เมื่อเริ่มออกอากาศจริงในวันที่ 4 กันยายน ปีเดียวกัน โดยเริ่มออกอากาศข่าวภาคเที่ยง นิวส์รูม 12:00 และมีเกศศิริ เรืองกาญจนเศรษฐ์ เป็นผู้ประกาศ
ทีวี 24 ปิดตัวลงเมื่อวันที่ 30 พฤษภาคม พ.ศ. 2561 แต่ยังคงดำเนินการในรูปแบบหนังสือพิมพ์ออนไลน์และสถานีโทรทัศน์ผ่านอินเทอร์เน็ตออกอากาศทางยูทูบโดยมีบุคลากรบางส่วนยังคงปฏิบัติงาน แต่ อีกส่วนหนึ่งได้ย้ายไปร่วมงานกับสถานีอื่นๆหรือแยกไปจัดทำรายการโทรทัศน์ออนไลน์อื่นๆ ในปี พ.ศ. 2563 สำนักข่าวออนไลน์ที่ออกอากาศทางยูทูบ ของ ทีวี 24 ได้เปลี่ยนชื่อกลับมาเป็น เอเชียอัปเดต ส่วน หนังสือพิมพ์ออนไลน์ยังคงใช้ชื่อ ทีวี 24 ดังเดิม ในปี พ.ศ. 2564 เว็บไซด์หนังสือพิมพ์ออนไลน์ทีวี 24 ได้เปลี่ยนชื่อเป็นโพลิติก้า ส่วนที่ทำการ ณ ชั้น 5 อาคารบิ๊กซีลาดพร้าว ได้เปิดให้เป็นสตูดิโอให้เช่าสำหรับผลิตรายการต่างๆ รวมถึงให้ กระทรวงการท่องเที่ยวและกีฬา โดย การกีฬาแห่งประเทศไทย เช่าใช้เป็นห้องส่งให้กับสถานีโทรทัศน์ทีสปอร์ต (ตั้งแต่กลางปี พ.ศ. 2562 จนกระทั่งสถานีดังกล่าวได้รับใบอนุญาตโทรทัศน์ระบบดิจิทัลช่องบริการสาธารณะในปี พ.ศ. 2564 จึงได้ย้ายห้องส่งออกไป) ในปี พ.ศ. 2565 เฟซบุ๊กของเอเชียอัปเดต ได้ปิดตัวลง ส่วนสถานีโทรทัศน์ออนไลน์ที่ออกอากาศทางยูทูบได้เปลี่ยนชื่อเป็นเอสโอทีวี และ เรดทีวี และ ต่อมา พ.ศ. 2566 สถานีโทรทัศน์ออนไลน์ที่ออกอากาศทางยูทูบช่องเรดทีวี ได้เปลี่ยนกลับมาเป็น ทีวี 24 อีกครั้ง ส่วน เอสโอทีวีได้มีการคงช่องนี้ไว้เป็นช่องสถานีโทรทัศน์ออนไลน์สำรองของทีวี24
รูปแบบรายการ
รูปแบบรายการระยะแรก จะมีเนื้อหาเกี่ยวกับต่างประเทศเป็นหลักประมาณร้อยละ 40 เรื่องการเมืองในประเทศ ประมาณร้อยละ 25 ส่วนรายการบันเทิงปกิณกะ และรายการที่เปิดให้เช่าเวลา ประมาณร้อยละ 35 สำหรับรายการเชิงการเมือง มีพิธีกรประกอบด้วย หม่อมหลวงณัฏฐกรณ์ เทวกุล นักวิเคราะห์อิสระทางการเมืองและเศรษฐกิจทั่วโลก, ศุภรัตน์ นาคบุญนำ อดีตรองโฆษกประจำสำนักนายกรัฐมนตรี, จิรายุ ห่วงทรัพย์ รองโฆษกพรรคเพื่อไทย, การุณ โหสกุล และนาวาอากาศเอกอนุดิษฐ์ นาครทรรพ สมาชิกสภาผู้แทนราษฎรกรุงเทพมหานคร โดยอีกส่วนหนึ่ง เป็นผู้ดำเนินรายการชุดเดิมจากสถานีประชาชน ซึ่งในระยะต่อมา ก็ขยายเป็นรายการเชิงการเมืองเกือบทั้งหมด ร่วมด้วยรายการปกิณกะและสาระบันเทิงในอีกบางส่วน
มติ กสท. ให้ระงับออกอากาศ 7 วัน
ต่อมาเมื่อวันที่ 30 มีนาคม พ.ศ. 2558 คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ลงมติให้ระงับการออกอากาศช่อง ทีวี 24 เป็นเวลา 7 วัน เนื่องจากมีเนื้อหาในบางรายการ ซึ่งขัดต่อประกาศคณะรัฐประหาร ฉบับที่ 97/2557 และฉบับที่ 103/2557 โดยให้มีผลนับตั้งแต่ที่สถานีได้รับหนังสือเตือนจากทาง กสท. โดยสถานีได้รับหนังสือเตือนเมื่อวันที่ 9 เมษายน พ.ศ. 2558 โดยเริ่มหยุดการออกอากาศตั้งแต่วันที่ 11 เมษายน เวลา 00:00 น.เป็นต้นไป ซึ่งก่อนเที่ยงคืนของวันที่ 10 เมษายน พ.ศ. 2558 ทางช่องออกอากาศข่าวภาคดึก (24 News) เป็นรายการสุดท้าย จากนั้นแพร่ภาพคำอวยพร จากคณะผู้ดำเนินรายการ ทีวี 24 เนื่องในเทศกาลสงกรานต์ ต่อด้วยมิวสิกวิดีโอ เพลงลำล่อง "หัวอกพ่อแม่" และอัตลักษณ์ของช่อง จนกระทั่งเวลาประมาณ 23:30 น. จึงเปลี่ยนเป็นภาพกราฟิกแสดงข้อความ แจ้งระงับการออกอากาศ ไว้บนหน้าจอโทรทัศน์ โดยมีนาฬิกาที่มุมจอซ้ายบน ลักษณะเดียวกับการออกอากาศตามปกติ จนถึงเวลาประมาณ 00:00 น. จึงเปลี่ยนอีกครั้ง เป็นภาพทดสอบแถบสี กลางจอมีแถบสีดำแสดงข้อความ "THAICOM SD1" พร้อมทั้งแสดงเวลากำกับใต้ข้อความ
พ.ศ. 1934
พุทธศักราช 1934 ใกล้เคียงกับ
ทีวี 24
มติ กสท. ให้ระงับออกอากาศ 7 วัน
เมื่อถึงเวลา 00:01 น. ของวันที่ 18 เมษายน พ.ศ. 2558 เสียงบิปที่ดังตลอดต่อเนื่องมา 7 วันก็เงียบลง พร้อมกับเปลี่ยนภาพเข้าสู่ภาพกราฟิกแสดงข้อความ แจ้งการกลับมาออกอากาศอีกครั้ง โดยมีข้อความลักษณะเดียวกับภาพทดสอบของไทยพีบีเอส โดยมีนาฬิกาที่มุมจอซ้ายบน ลักษณะเดียวกับการออกอากาศตามปกติ และต่อจากนั้น เริ่มออกอากาศอัตลักษณ์ของช่อง ต่อด้วยมิวสิกวีดีโอต่างๆ เริ่มจากเพลง "คิดถึงจัง" ของ อริสมันต์ พงษ์เรืองรอง ต่อจากนั้นเวลาประมาณ 00:20 น. ออกอากาศภาพยนตร์แอนิเมชัน "ตาดูดาว เท้าติดดิน" จนถึงเวลาประมาณ 03:26 น. จึงเริ่มนำเทปรายการเก่ามาแยซ้ำ ซึ่งมีการแสดงนาฬิกา อัตลักษณ์ของสถานี และแถบอักษรข่าววิ่งเช่นเดียวกับการออกอากาศตามปกติ จนกระทั่งถึงเวลา 06:00 น. จึงเข้าสู่รายการตามผังปกติ จนถึงเวลา 08:00 เริ่มเคารพธงชาติ ต่อจากนั้นจึงเริ่มออกอากาศรายการสดรายการแรกคือรายการ "รามสูร" โดยมีผู้ดำเนินรายการคือ อนุสรณ์ เอี่ยมสะอาด และวิทยากรประจำรายการ คือ พายัพ ปั้นเกตุ และ ขนิษฐา รัฐกาญจน์
พ.ศ. 1934
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1934
ทีวี 24
กสทช. พักใช้ใบอนุญาตครั้งที่ 2
เมื่อวันที่ 23 พฤศจิกายน พ.ศ. 2560 คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีคำสั่งให้ระงับการออกอากาศช่อง ทีวี 24 เป็นเวลา 30 วัน เนื่องจากมีเนื้อหาในบางรายการ ซึ่งขัดต่อเงื่อนไขการอนุญาตประกอบกิจการ โดยให้มีผลตั้งแต่วันที่ 24 พฤศจิกายน พ.ศ. 2560 ซึ่งก่อนเที่ยงคืนของวันที่ 23 พฤศจิกายน ปีเดียวกัน ทางช่องออกอากาศเทปบันทึกภาพรายการคมข่าวค่ำ 18:30 น. เป็นรายการสุดท้าย จากนั้นแพร่ภาพสปอตโฆษณาต่างๆ ของทางสถานีจนกระทั่งเวลาประมาณ 23:30 น. จึงเปลี่ยนเป็นภาพกราฟิกแสดงข้อความ แจ้งระงับการออกอากาศ ไว้บนหน้าจอโทรทัศน์ จนถึงเวลาประมาณ 00:04 น. เริ่มต้นการออกอากาศภาคออนไลน์ของทีวี 24 โดยรายการแรก คือ รายการ MANCATION โดยเป็นการออกอากาศรายการต่างๆ ของสถานีตามผังปกติ เพียงแต่ไม่มีการออกอากาศของรายการข่าว เนื่องจากหลังจากคำสั่งพักใช้ใบอนุญาตมีผล สถานีฯได้ให้พนักงานทั้งหมดหยุดการทำงานชั่วคราว ยกเว้นกองบรรณาธิการสื่อสังคมออนไลน์ ที่ยังคงเสนอข่าวสารตามปกติ โดยรายการข่าวจะกลับมาออกอากาศในภาคออนไลน์ในวันที่ 4 ธันวาคม พ.ศ. 2560
วัดคลองสวน (จังหวัดฉะเชิงเทรา)
วัดคลองสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งเหนือคลองประเวศบุรีรมย์ ในตำบลเกาะไร่ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 8 ไร่ 3 งาน 48 ตารางวา
ทีวี 24
กสทช. พักใช้ใบอนุญาตครั้งที่ 2
ทั้งนี้ สถานีได้กลับมาออกอากาศรายการข่าวอีกครั้งในวันที่ 22 ธันวาคม พ.ศ. 2560 เวลา 12:00 น. โดยเริ่มด้วยรายการคมข่าวเที่ยง โดยผู้ประกาศในวันนั้น คือ นพวรรณ ดุจศรีวัชร์ และ ประสิทธิ์ชัย คำบาง ซึ่งก็ได้ทดลองนำเสนอข่าวในรูปแบบใหม่สองครั้ง จนกระทั่งในวันที่ 25 ธันวาคม พ.ศ. 2560 เวลา 00:01 น. ทีวี 24 ได้กลับมาออกอากาศอีกครั้งในทุกช่องทาง ซึ่งเลื่อนมาจากกำหนดเดิมหลังจากคำสั่งพักใช้ใบอนุญาตสิ้นสุดลง เพื่อให้เวลาสถานีฯได้เตรียมการออกอากาศให้เรียบร้อย โดยเริ่มจากไอเดนท์สถานี โฆษณาของสถานี และไอเดนท์พิเศษเนื่องในวันคริสต์มาส ก่อนจะเริ่มรายการแรก เป็นรายการฉายซ้ำ คือรายการ เพื่อชุมชน รวมระยะเวลาพักใช้ใบอนุญาต 4 สัปดาห์ 3 วัน
วัดคลองสวน (จังหวัดฉะเชิงเทรา)
วัดคลองสวนสร้างวัดเมื่อวันที่ 1 เมษายน พ.ศ. 2430 ได้รับพระราชวิสุงคามสีมา เมื่อ พ.ศ. 2484 โดยมีนายจ้อย นางจันทร์ ถนอมทรัพย์ เป็นผู้นำในการสร้างวัด และเป็นผู้บริจาคที่ดิน วัดคลองสวนได้รับการคัดเลือกจากกรมการศาสนา กระทรวงศึกษาธิการ เป็นวัดพัฒนาตัวอย่าง ประจำปี พ.ศ. 2515
ปลาเพียวขุ่น
ปลาเพียวขุ่น (false glass catfish, striped glass catfish, East indies glass catfish; ) เป็นปลาน้ำจืดชนิดหนึ่งในวงศ์ปลาเนื้ออ่อน (Siluridae) มีรูปร่างลักษณะคล้ายปลาก้างพระร่วง (K. vitreolus) ที่อยู่ในวงศ์และสกุลเดียวกัน แต่ปลาเพียวขุ่นจะมีขนาดลำตัวที่ใหญ่กว่า มีลำตัวที่ขุ่นทึบกว่า และมีหนวดยาวกว่า ในประเทศไทย อาศัยอยู่เฉพาะป่าพรุโต๊ะแดงในจังหวัดนราธิวาสเท่านั้น ในต่างประเทศพบตามพรุคาบสมุทรมลายู โดยมีอุปนิสัยและพฤติกรรมคล้ายกับปลาก้างพระร่วง จึงได้มีอีกชื่อเรียกชื่อหนึ่งว่า "ปลาก้างพระร่วงป่าพรุ"
นิยมเลี้ยงเป็นปลาสวยงามอีกชนิดหนึ่ง
วัดคลองสวน (จังหวัดฉะเชิงเทรา)
อาคารและเสนาสนะที่สำคัญ ได้แก่ อุโบสถ สร้างเมื่อ พ.ศ. 2430 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2490 เป็นอาคารไม้ หอสวดมนต์ สร้างเมื่อ พ.ศ. 2533 กุฏิสงฆ์ เป็นอาคารคอนกรีตเสริมเหล็ก จำนวน 10 หลัง ศาลาอเนกประสงค์ สร้างเมื่อ พ.ศ. 2533 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก หอพระ ซึ่งประดิษฐานรูปเหมือนและอัฐิพระครูพิบูลย์ธรรมขันธ์หรือหลวงพ่อแกร เจ้าอาวาสรูปที่ห้าของวัดคลองสวน ซึ่งมีประชาชนให้ความเคารพศรัทธา และเดินทางมาสักการบูชาอยู่เสมอ และถังน้ำฝนเก่าแก่
อ้น (สกุล)
อ้น (Bamboo rat, Root rat) เป็นสกุลของสัตว์เลี้ยงลูกด้วยนมจำพวกสัตว์ฟันแทะในสกุล Rhizomys ในวงศ์ Spalacidae (หรือ Rhizomyidae ) มีรูปร่างโดยรวม คือ มีรูปร่างอ้วนป้อมคล้ายหนูตะเภา ใบหูเล็ก ดวงตาเล็ก ขนตามลำตัวสีน้ำตาล มีฟันแทะที่แข็งแรง แลเห็นได้ชัดเจน มีขาและหางสั้นไม่มีขน แพร่กระจายพันธุ์อยู่ในทวีปเอเชียตั้งแต่อินเดีย, จีนตอนใต้ จนถึงเอเชียตะวันออกเฉียงใต้ ทำรังโดยการขุดรูอยู่ใต้ดินหรือในโพรงไม้ แบ่งออกเป็นห้องได้หลายห้อง กินพืชหลายชนิดเป็นอาหาร
มีขนาดใหญ่สุดได้ถึง 60 เซนติเมตร น้ำหนักมากกว่า 8 กิโลกรัม
การจำแนก
แบ่งออกได้เป็น 3 ชนิด
โดยอ้นกลาง และอ้นใหญ่ เป็นชนิดที่พบได้ในประเทศไทย ในประเทศไทยจัดเป็นสัตว์ป่าคุ้มครองประเภทที่ 1 ในบางพื้นที่นิยมนำเนื้อมารับประทานเพราะเชื่อว่าเป็นยาบำรุง
จิวเวอร์รี่ เทรด เซ็นเตอร์
จิวเวอร์รี่ เทรด เซ็นเตอร์ (Jewelry Trade Center) คือตึกระฟ้าสูง 59 ชั้น ตั้งอยู่ในเขตอัญมณีของถนนสีลม กรุงเทพมหานคร ออกแบบโดย HOK สร้างเสร็จสมบูรณ์ใน พ.ศ. 2539 ในปัจจุบัน (พ.ศ. 2562) เป็นตึกที่สูงที่สุดอันดับ 18 ของประเทศไทย เคยเป็นอาคารที่สูงที่สุดในไทยในปี พ.ศ. 2539 - 2540 ก่อนถูกทำลายสถิติโดยอาคารใบหยก 2
จิวเวอร์รี่ เทรด เซ็นเตอร์ คือศูนย์กลางการขาย การให้ข้อมูล และการจัดจำหน่ายอัญมณีที่ใหญ่ที่สุดในกรุงเทพมหานคร และหนึ่งในศูนย์กลางที่ใหญ่ที่สุดในเอเชีย อาคารประกอบด้วยห้องทดลองอัญมณีที่ครบครัน ดำเนินการโดยสถาบันอัญมณีศาสตร์แห่งเอเชีย (Asian Institute of Gemological Sciences : AIGS) ห้องแสดงอัญมณีสีลมตั้งอยู่บริเวณลานชั้นล่างของอาคาร ซึ่งเป็นพื้นที่จัดจำหน่ายงานศิลปะ ของโบราณ และอัญมณี ภายในอาคารยังมีธนาคาร ร้านอาหาร ชมรมสุขภาพ ร้านทำผม ไปรษณีย์ ศูนย์บริการศุลกากร และคอนโดมิเนียมพักอาศัย
อาคารถูกสร้างบนพื้นที่ 9.5 ไร่ หรือประมาณ 4.5 เอเคอร์ (18,000 ตารางเมตร) หุ้นส่วนในโครงการนี้คือ เฮนรี่ โฮ (Bijoux Holdings) สัมฤทธิ์ จิราธิวัฒน์ (อดีต CEO ของกลุ่มเซ็นทรัล ต่อมาคือ วันชัย จิราธิวัฒน์) และวิชัย มาลีนนท์ (อดีตผู้บริหารบางกอกเอ็นเตอร์เทนเมนต์ของไทยทีวีสีช่อง 3) และชาตรี โสภณพนิช (อดีต CEO ของธนาคารกรุงเทพ)
ลาบ
ในอดีต ลาบถือเป็นอาหารที่จะได้รับประทานในโอกาสพิเศษหรือเทศกาลสำคัญ เช่น งานมงคลสมรส งานศพ ที่จะมีการล้มวัว หมู หรือควาย มีผู้คนในชุมชนต่างร่วมไม้ร่วมมือในการชำแหละและปรุงอาหารในงานเพื่อเลี้ยงแขก ครั้นเมื่อระบบเศรษฐกิจเปลี่ยนไป มีการนำเนื้อสัตว์มาขายทั่วไปตามท้องตลาด ลาบจึงกลายเป็นอาหารที่ผู้คนมีโอกาสรับประทานได้บ่อยครั้งขึ้น และกลายเป็นหนึ่งในเมนูในร้านอาหาร ซึ่งมีเครื่องปรุงและรสชาติแตกต่างกันออกไปในแต่ละร้านเพื่อให้ถูกปากผู้บริโภค
ลาบจะนำเนื้อสัตว์ที่ประกอบไปด้วยเนื้อ เครื่องใน และหนัง มาสับให้ละเอียดแล้วคลุกกับเครื่องปรุง ซึ่งเนื้อที่มาทำลาบเป็นเนื้อหลายชนิด เช่น เนื้อไก่ เนื้อเป็ด เนื้อวัว เนื้อควาย เนื้อปลา เนื้อหมู และเนื้อนก นอกจากนี้ยังสามารถลาบสัตว์จำพวกกวาง เช่น ละมั่ง กระจง เก้ง หรือแม้แต่บึ้ง โดยลาบมีทั้งลาบสุก (ลาบคั่ว) และลาบดิบ โดยลาบเนื้อดิบจะเรียกว่า ก้อยเนื้อ และลาบเนื้อดิบผสมเลือด จะเรียกว่า ลาบเลือด ทั้งนี้ลาบถือเป็นอาหารประจำชาติของประเทศลาว  ร่วมกับส้มตำ และข้าวเหนียว ขณะที่ทางภาคเหนือของประเทศไทย ถือว่าลาบเป็นอาหารที่มีมาช้านาน เป็นอาหารของชั้นสูงและได้รับความนิยม เพราะมีกรรมวิธีประกอบอาหารที่ซับซ้อน
ลาบอีสาน
ลาบอีสานเป็นอาหารที่ปรุงโดยใช้เนื้อสัตว์ที่สับละเอียด ซอยหรือหั่นเป็นชิ้นเล็ก ๆ ปรุงรสด้วย น้ำปลา มะนาว และ โรย ข้าวคั่ว พริกป่น ใบสระแหน่ ต้นหอมและหอมแดง มีทั้งที่ใช้เนื้อสัตว์สุกและดิบ กินกับพืชผักพื้นบ้าน เช่นแตงกวา ยอดกระถิน ลิ้นฟ้า ยอดมะกอก ยอดมะเฟือง ยอดมะตูม ยอดสะเดา เป็นต้น
อาหารอีสานอย่างอื่นที่มีลักษณะใกล้เคียงกับลาบได้แก่
ลาบภาคเหนือ
ลาบทางภาคเหนือจะมีเอกลักษณ์เฉพาะตัว คือมีพริกลาบ หรือน้ำพริกลาบ ที่ประกอบด้วยเครื่องเทศต่าง ๆ ที่คั่วให้สุก โดยเฉพาะมะแข่นเป็นส่วนผสมหลัก ใช้ปรุงรสลาบ ทำให้ลาบของภาคเหนือมีลักษณะเฉพาะ ลาบที่ปรุงเสร็จโดยไม่สุก เรียก ลาบดิบ หรือ ลาบเลือด ซึ่งจะคล้ายคลึงกับหลู้ โดยการทำลาบนั้นนิยมใช้เลือดสด ๆ ของหมู วัว หรือควาย เทผสมกับเนื้อสับละเอียดในระหว่างขั้นตอนการสับเนื้อ ซึ่งลาบเลือดหรือลาบดิบนี้จะแตกต่างจากหลู้ที่เมื่อทำเสร็จ ซึ่งลาบนั้นเลือดจะผสมอยู่กับเนื้อลาบ แต่หลู้เป็นการนำเอาเลือดไปคั้นกับสมุนไพรเพื่อดับกลิ่น แล้วนำเนื้อสับลงไปคลุกเคล้ากับเลือดที่คั้นแล้ว เว้นแต่ลาบปลา ที่จะผัดขี้ปลากับพริกลาบก่อนที่จะนำเนื้อปลาที่ผ่านการลาบ(สับละเอียด) แล้วลงคลุกเคล้า
ส่วนลาบที่ปรุงสุกแล้วเรียกลาบคั่ว เกิดจากการนำเอาลาบเลือดดิบนี้ลงคั่ว เติมน้ำปลาและน้ำเปล่าเล็กน้อยเพื่อให้รสชาติกลมกล่อม แต่อย่างไรก็ดี ลาบคั่วรสชาติจะอ่อนกว่าลาบดิบ
ส่วนพริกลาบนั้น มีเครื่องเทศนับสิบชนิด ขึ้นอยู่กับท้องถิ่นและพื้นเพ เช่น แก่นผักป้อม (ลูกผักชี) มะแขว่น (หมากมาศ) ดีปลี ลูกจันท์ จันทร์แปดกลีบ (โป๊ยกั๊ก) เทียนข้าวเปลือก เทียนแกลบ (ยี่หร่า) มะแหลบ (เมล็ดผักชีลาว) อบเชย กระวาน เปราะหอม ยี่หร่า พริกไทยดำ หมากอี้ (เร่ว) เป็นต้น การใช้เครื่องเทศ หมายถึงความรุ่มรวยทางวัฒนธรรมและการเข้าถึงทรัพยากร ซึ่งถือเป็นของหายาก โดยเฉพาะพริกลาบจากจังหวัดเชียงใหม่และลำพูน ซึ่งซื้อขายเครื่องเทศนานาชนิดได้จากคาราวานพ่อค้าจากจีนและอินเดียมานาน ส่วนทางน่านและแพร่นั้น จะเน้นไปทางมะแขว่น เพราะน่านเป็นพื้นที่ที่มีต้นมะแขว่นอยู่มาก ซึ่งพริกลาบนี้สามารถใช้ได้หลากหลายรูปแบบการประกอบอาหารนอกเหนือจากลาบอีกด้วย
ลาบเหนือจะมีกรรมวิธีที่ยุ่งยากกว่าลาบอีสาน กล่าวคือ ต้องเตรียมคนลาบก่อนจะทำลาบ เตรียมคนแล้วจึงเตรียมเนื้อ เตรียมเนื้อแล้วจึงเตรียมเครื่อง ก่อนที่จะทำการลาบ ดังนั้น ลาบในภาคเหนือมักใช้เวลาทำยาวนานกว่า ลาบเหนือจะไม่ใส่น้ำมะนาว รสชาติลาบเหนือคือเค็มเผ็ดกลมกล่อม มีเครื่องโรยคือสะระแหน่ หอมคั่ว และเครื่องเคียงที่ขาดไม่ได้คือผักแพว
ยามาโตโกริยามะ
ยามาโตโกริยามะ เป็นนครที่ตั้งในจังหวัดนาระ ภูมิภาคคันไซ ประเทศญี่ปุ่น ตั้งอยู่ใกล้กับนครโอซากะ โดยนั่งรถไฟไปประมาณ 30 นาที ยามาโตโกริยามะเป็นเมืองที่ได้ชื่อว่าเป็น "เมืองแห่งปลาทอง"
เทศบาลข้างเคียง
ยามาโตโกริยามะมีอาณาเขตติดกับเทศบาลที่อยู่ข้างเคียง ดังนี้
เศรษฐกิจ
ยามาโตโกริยามะเป็นเมืองที่ได้ชื่อว่าเป็น "เมืองแห่งปลาทอง" เนื่องจากเป็นเมืองที่ประชากรส่วนใหญ่ประกอบอาชีพเกษตรกร โดยมีผู้ทำฟาร์มปลาทองประมาณ 300 ครอบครัว และผลผลิตปลาทองโดยเฉลี่ยในแต่ละปีของเมืองนี้อยู่ที่ 60 ล้านตัว (ข้อมูล พ.ศ. 2545) ถือว่าเป็นอันดับสองของประเทศญี่ปุ่นรองจากนครฮามามัตสึเท่านั้น
โดยการเพาะเลี้ยงปลาทองของประชากรในนครยามาโตโกริยามะ สืบทอดกันมาไม่ต่ำกว่า 500 ปี หลังสงครามภายในประเทศ โดยประชากรที่ยึดอาชีพเพาะเลี้ยงปลาทองส่วนใหญ่สืบเชื้อสายมาจากซามูไรของโชกุนโทกูงาวะ อิเอยาซุ
ปลาทองส่วนใหญ่ที่เพาะขยายพันธุ์จากที่นี่ จะเป็นปลาทองสายพันธุ์ดั้งเดิมและได้รับความนิยม เนื่องจากมีการอนุรักษ์และพัฒนาสายพันธุ์กันมาอย่างต่อเนื่อง โดยตระกูลที่มีบทบาทมากในการเพาะพันธุ์ปลาทองที่นี่คือตระกูลชิมาดะ
ถนนหนทาง ตลอดจนป้ายบอกทางสาธารณะต่าง ๆ ในเมืองยามาโตโกริยามะ มักทำเป็นรูปปลาทอง อันเป็นเสมือนสัญลักษณ์ประจำเมือง
เนบิวลาบึ้ง
เนบิวลาบึ้ง หรือ เนบิวลาทารันทูลา (Tarantula Nebula; หรือรู้จักในชื่อ 30 โดราดัส หรือ NGC 2070) เป็นบริเวณเอช 2 ที่อยู่ในเมฆมาเจลลันใหญ่ เดิมเคยคิดว่ามันเป็นดาวฤกษ์ จวบกระทั่ง พ.ศ. 2294 นิโคลาส์ หลุยส์ เดอ ลาซายล์ จึงตรวจพบว่ามันมีลักษณะโดยธรรมชาติเป็นแบบเนบิวลา
เนบิวลาบึ้งมีค่าความส่องสว่างปรากฏเท่ากับ 8 เมื่อคำนึงถึงระยะห่างของมันที่อยู่ห่างออกไปถึง 180,000 ปีแสง ถือได้ว่าเป็นวัตถุที่มีความสว่างสูงมาก มันส่องสว่างมากเสียจนถ้าหากมันอยู่ใกล้โลกในระยะเดียวกับเนบิวลานายพราน ก็อาจทำให้เกิดเงาแสงขึ้นได้ทีเดียว เนบิวลาบึ้งเป็นย่านดาวระเบิดที่มีกระบวนการสูงที่สุดเท่าที่เป็นที่รู้จักในกลุ่มดาราจักรท้องถิ่น มันยังเป็นย่านที่ใหญ่ที่สุดและมีการกำเนิดดาวมากที่สุดในกลุ่มท้องถิ่นโดยมีเส้นผ่านศูนย์กลางโดยประมาณถึง 200 พาร์เซก ที่ใจกลางของมันเป็นกระจุกดาวที่เล็กมากแต่หนาแน่นมาก (ขนาดเส้นผ่านศูนย์กลางประมาณ 2.5 พาร์เซก) คือกระจุกดาว R136a อันเป็นแหล่งกำเนิดพลังงานมหาศาลที่ทำให้เนบิวลานี้สว่างไสว
ซูเปอร์โนวาที่ใกล้ที่สุดเท่าที่ตรวจพบหลังจากการประดิษฐ์กล้องโทรทรรศน์ คือ ซูเปอร์โนวา 1987A ก็เกิดขึ้นที่บริเวณขอบของเนบิวลาบึ้งแห่งนี้
กระดานดำ
โดยมีความหมายตามพจนานุกรม ได้ความว่า กระดานขนาดใหญ่ทาสีเข้มเช่น สีดำ สีเขียว สำหรับเขียนอักษรขนาดใหญ่เพื่อให้เห็นได้ชัดเจน มักใช้ในโรงเรียน
ลักษณะ
กระดานดำในปัจจุบันมักทำจากเป็นไม้กระดาน ทาด้วยรองพื้นที่เคลื่อบผิว 3- 4รองเพื่อรองรับสีพื้นเข้ม โดยในอดีต ใช้สีดำปัจจุบันนำสีเขียวเข้มมาใช้ เพื่อเพิ่มความรู้สึกให้สบายสายตาตาที่สุด นอกจากนี้อาจทำเป็นกระดานดำสองชั้น สามารถเลื่อนเปิดปิดได้ด้วยบานเลื่อน ทำให้มีพื้นที่เขียนมากขึ้น รวมทั้งยังเก็บข้อความที่เขียนไว้ก่อนได้ด้วย
โดยทั่วไปแล้ว กระดานดำจะใช้ในการเรียนการสอน การลบกระดานดำสามารถทำได้โดยใช้ผ้าเปียกถู หรือใช้แปรงลบกระดานซึ่งทำจากไม้ติดกับผ้าสักหลาด การเขียนข้อความขณะกระดานดำเปียกจะทำให้ลบยาก
อุปกรณ์ที่ใช้ประกอบกัน
แท่งชอล์ก ถูกออกแบบมาเพื่อให้ใช้กับกระดานดำ มีสีขาวตามความนิยมเพราะตัดกับสีดำมากที่สุด ปัจจุบันมีการพัฒนาเติมสีเพื่อการเขียนให้มีสีสัต่างๆ
ข้อดีของการใช้งาน
เนื่องด้วยกระดานดำและชอล์กมีราคาถูกกว่าอุปกรณ์ชนิดอื่นที่มีลักษณะเดียวกันมีราคาแพงกว่าและมีข้อเสียที่แตกต่างกัน โดยต่อมามีการพัฒนาเป็นกระดานขาว (ไวท์บอร์ด) โดยใช้ปากกาเคมีที่ไม่ทำให้เกิดฝุ่น แต่มีไอระเหยของนำหมึกแทน
แฮร์มัน กรืนชปาน
แฮร์มัน กรืนชปาน (Hermann Grünspan) หรือ แฮร์เชิล ไฟเบิล กรืนชปาน (Herschel Feibel Grynszpan; 28 มีนาคม ค.ศ. 1921 – มีข่าวลือว่ามีชีวิตอยู่ครั้งสุดท้ายใน ค.ศ. 1946 และถูกประกาศว่าเสียชีวิตใน ค.ศ. 1960) เป็นผู้ลี้ภัยชาวโปแลนด์เชื้อสายยิวที่เกิดในประเทศเยอรมนี เขาเป็นผู้ลอบสังหารแอ็นสท์ ฟ็อม ราท เจ้าหน้าที่การทูตของนาซี เมื่อวันที่ 7 พฤศจิกายน ค.ศ. 1938 ในกรุงปารีส เป็นเหตุให้พวกนาซีเยอรมันใช้เป็นข้ออ้างในการทำร้ายชาวยิวและโจมตีทำลายร้านค้าและธรรมศาลาของชาวยิวหลายแห่งในเยอรมนี ซึ่งเป็นเหตุการณ์ที่ชื่อว่า "คืนกระจกแตก" (Kristallnacht) เมื่อวันที่ 9–10 พฤศจิกายน ค.ศ. 1938 กรืนชปานถูกตำรวจลับจับกุมหลังจากฝรั่งเศสถูกเยอรมนียึดครอง และถูกนำตัวไปยังเยอรมนี
ยังไม่ทราบว่าชะตากรรมของกรืนชปานเป็นอย่างไร โดยทั่วไปสันนิษฐานกันว่าเขาอาจไม่รอดชีวิตจากสงครามโลกครั้งที่สอง เขาถูกประกาศว่าเสียชีวิตใน ค.ศ. 1960 อย่างไรก็ตาม ภาพที่ได้รับการเผยแพร่ใน ค.ศ. 2016 ถูกใช้เป็นหลักฐานเพื่ออ้างว่าเขายังมีชีวิตอยู่ในค่ายย้ายถิ่นฐานในบัมแบร์คในเยอรมนี เมื่อวันที่ 3 กรกฎาคม ค.ศ. 1946
พ.ศ. 1935
พุทธศักราช 1935 ใกล้เคียงกับ
พนักงานดับเพลิง (เพลงลาบานูน)
"พนักงานดับเพลิง" เป็นซิงเกิลของวงดนตรีลาบานูน จากอัลบั้ม N.E.W.S. กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน ที่มาของเพลงนั้นถูกทำออกมาเพื่อให้สอดคล้องกับเพลงฮิตในตำนานของวงอย่าง ยาม หรือ 191 ที่ดังสุด ๆ เมื่อ 16 ปีที่แล้ว ทำให้เขาตัดสินใจว่าจะทำเพลงแนวนี้อีกครั้งโดยเลือกเอาพนักงานดับเพลิงมาเป็นตัวละครในเพลงใหม่ให้มาฉีดดับไฟรักที่เกิดจากถ่านไฟเก่า เริ่มโปรโมทในวันที่ 14 กรกฎาคม พ.ศ. 2559 มีประกาศว่าลาบานูนจะเปลี่ยนนักร้องนำ แต่ปรากฏว่าทางค่ายจีนี่เฉลยว่าความจริงแล้วนักร้องคนนั้นคือบริบูรณ์ จันทร์เรือง นักแสดงตลก ความจริงแล้วจะมาร่วมแสดงในมิวสิกวิดีโอเพลง "พนักงานดับเพลิง"
ซิงเกิลออกจำหน่ายในวันที่ 27 กรกฎาคม พ.ศ. 2559 และมิวสิกวิดีโอเผยแพร่ในวันที่ 27 กรกฎาคม พ.ศ. 2559 20:00 น. มีเนื้อหาสนุกสนานมาก เพราะได้ตั๊ก บริบูรณ์ จันทร์เรือง มันลิปซิ้งและรับบทผู้ชายที่กำลังจะตายเพราะไฟรัก ซึ่งแนท อนิพรณ์ เฉลิมบูรณะวงศ์ เจ้าของตำแหน่งมิสยูนิเวิร์สไทยแลนด์ปี 2015 มารับบทถ่านไฟเก่าสุดร้อนแรงที่ทำให้พระเอกเกือบตาย
รอเฌ แบลโซ
รอเฌ ชาร์ล อ็องเดร อ็องรี แบลโซ (Roger Charles André Henri Blaizot; ค.ศ. 1895 — 1981) เป็นผู้นำการทหารชาวฝรั่งเศส เป็นผู้บัญชาการทหารฝรั่งเศสระหว่างสงครามโลกครั้งที่สองและสงครามอินโดจีนครั้งที่หนึ่ง แบลโซได้ปฏิบัติหน้าที่ในอินโดจีนในช่วงสองปีสุดท้ายของสงครามโลกครั้งที่สอง โดยรับหน้าที่บังคับบัญชากองกำลังรบนอกประเทศฝรั่งเศสภาคพื้นตะวันออกไกล ตามคำสั่งของชาร์ล เดอ โกล หลังสงครามยุติ แบลโซได้นำคณะเสนาธิการทหารจำนวนห้าสิบนายไปยังอินโดจีนในส่วนหนึ่งของความร่วมมือระหว่างเจ้าหน้าที่กองกำลัง 136 Special Operations Executive ของอังกฤษ และรัฐบาลฝรั่งเศสเพื่อรักษาอำนาจของฝรั่งเศสในเอเชียตะวันออกเฉียงใต้ โดยได้รับการอนุมัติจากลอร์ดฟิลิป เมานต์แบตเทนในปี ค.ศ. 1943 แบลโซได้เดินทางไปบัญชาการกองกำลังฝรั่งเศสในอินโดจีนระหว่าง ค.ศ. 1948 จนถึง ค.ศ. 1949 ต่อจากฌ็อง-เอเตียน วาลุย ก่อนที่ตำแหน่งดังกล่าวจะสืบทอดต่อโดยมาร์แซล-มอริส การ์ป็องตีเย
บรรณานุกรม
18951981
วรยศ บุญทองนุ่ม
วรยศ บุญทองนุ่ม (เกิด 2 มิถุนายน พ.ศ. 2523) เป็นนักร้องและนักแสดงชาวไทย เป็นบุตรชายของ นิวัฒน์ บุญทองนุ่ม (บิดา) เริ่มเข้าสู่วงการบันเทิงจากการเป็นสมาชิกมือกีตาร์วง 11 RD ในปี พ.ศ. 2539 แต่ก็ยุบวงในเวลาต่อมา เขาจึงผันเปลี่ยนมาเป็นนักร้องนำของวง พาวเวอร์แพท (POWER PAT) ที่โด่งดังในช่วงปี พ.ศ. 2543 - พ.ศ. 2547 สังกัดเบเกอรี่มิวสิค และสังกัดจีเอ็มเอ็ม แกรมมี่ แพทเคยถูกศาลตัดสินจำคุกด้วยคดียาเสพติดในปี พ.ศ. 2547 ก่อนจะได้รับการปล่อยตัวในปี พ.ศ. 2564 และกลับมาร่วมวงพาวเวอร์แพทอีกครั้งในสังกัดข้าวสาร เอ็นเตอร์เทนเมนท์ ในปี พ.ศ. 2565 แต่หลังจากค่ายข้าวสารยุติการดำเนินงาน เขาจึงได้ก่อตั้งค่ายเพลงเองในชื่อ บริษัท มาดูมาฟัง จำกัด
ประวัติ
วงพาวเวอร์แพท (POWER PAT) ก่อตั้งวงเมื่อปี พ.ศ. 2541 ในค่ายเพลงสังกัด เบเกอรี่มิวสิค ก่อนเปิดตัวเมื่อปี พ.ศ. 2543 โดยมีเขาเป็นนักร้องนำ กับอัลบั้มชุดแรกในชื่อ "POWER Pat" กับค่ายครันช์เรคคอร์ดส สังกัดเบเกอรี่มิวสิค โดยเปิดตัวด้วยเพลง "โรงภาพยนตร์" และเพลง "อย่าเขย่า" สมาชิกในวง ประกอบไปด้วย แพท-วรยศ บุญทองนุ่ม (ร้องนำ), ฟ้า-ปัณณวิช สุวัฒนานันท์ (กีตาร์), เปรม-วริทธิ์ธร ธนาวัฒน์ศิริ (เบส) และ เจี๊ยบ-กมลชัย เข็มทอง (กลอง) โดยมีผู้จัดการวง   คือ ณัฐฎ์ณัฐ หิรัญสมบูรณ์ (เท็ดดี้)
ในปี พ.ศ. 2544 วงพาวเวอร์แพทได้ออกอัลบั้มชุดที่สองติดต่อกันมา คืออัลบั้ม "POWER POP" กับสังกัดอัพจี ในเครือจีเอ็มเอ็ม แกรมมี่ เปิดตัวด้วยเพลง "หลุดปากใช่ไหม" ที่เป็นที่โด่งดังในเวลาต่อมา ก่อนจะแยกตัวออกจากวงในเวลาต่อมา
ต่อมา แพทได้ออกอัลบั้มเดี่ยวชุดแรก หลังจากแยกตัวออกจากวงในปี พ.ศ. 2545 ในชื่อว่า "แพท Power Pat" ออกวางจำหน่ายเมื่อวันที่ 12 พฤศจิกายน พ.ศ. 2545 โดยมีเพลงที่เป็นที่รู้จักได้แก่เพลง มีคำเป็นร้อย และเพลง ตื๊ด...ตื๊ด